barberfelle
Store norske leksikon,Biologi,Vitenskapsgrener i biologien,Anatomi,Insektenes anatomi og fysiologi
Barberfelle, eller fallfelle, er en liten «dyregrav» bestående av en nedgravd plast- eller glasskopp som fanger aktive, bakkelevende smådyr.
Fellen ble introdusert i 1931 av H. Barber, derav navnet. Bruk Koppen fylles gjerne med et konserveringsmiddel (oftest 10 % formalin). Med bøyler settes et lokk noen cm over fellen, som beskyttelse mot regn, fugler o.a. Forskning Den effektive fellen vant raskt popularitet i økologisk forskning, særlig innen aktivitets- og habitatsstudier av løpebiller, kortvinger og edderkoppdyr. Da aktiviteten er både arts- og miljøavhengig, vil imidlertid en sammenligning av ulike arters fangstantall ikke nødvendigvis gjenspeile bestandstetthetene. Les mer i Store norske leksikon insekter